La Courneuve – 8 Mai 1945 (Paris Metro)

La Courneuve – 8 Mai 1945 er en endestasjon på metroen i Paris, nærmere bestemt for linje 7 (La Courneuve – 8 Mai 1945 – Mairie d'Ivry/Villejuif – Louis Aragon). Den ble åpnet 6. mai 1987 og ble rehabilitert i 2005. 

Navnet 8 Mai 1945 viser til 8. mai 1945, frigjøringsdagen, dagen da den annen verdenskrig ble avsluttet i Europa.

Knyttet til denne metrostasjonen ligger området «Quatre routes» som har mye handel, blant annet et stort marked som er åpent på tirsdager, fredager og søndag morgen. Parc départemental de La Courneuve, den største grønne lungen i departementet (ca. 4 km²) kan nås via trikk T1 til stoppestedet Six routes. Under Fête de l'Humanité i begynnelsen av september settes det opp en shuttle-tjeneste som bringer mennesker direkte fra metrostasjonen til parken. 

Drancy interneringsleir i Cité de la Muette kan nås via trikkelinje T1 mot Drancy.

Knutepunkt med andre transportmidler
 Trikk: Linje T1 (Saint-Denis – Noisy-le-Sec).
 Buss: Linjene 152, 173, 607 og 609.

Eksterne lenker
 La Courneuves offisielle nettsted
 Le Parc de La Courneuves offisielle nettsted
 Kart over metroen i Paris

Paris Metrolinje 7
Jernbanestasjoner åpnet i 1987
1987 i Frankrike